als_Latn dik_Latn sag_Latn
Ekipet e kërkimit në detin Xhava në Indonezi kanë gjetur edhe katër trupa ta tjerë të pajetë. Operacioni në zonën ku mendohet se u përplas avioni i linjës Surabaja-Singapor po vijon. Mjeti fluturues, me 162 persona në bord, u zhduk pa lënë gjurmë të dielën e kaluar. Dyshohet se asnjë person nuk i ka mbijetuar këtij aksidenti ajror. Deri më tani janë gjetur 34 trupa, si dhe pjesë të ndryshme të avionit. Ekipët e kërkimit njoftuan gjithashtu se kanë zbuluar edhe pesë pjesë të mëdha të mjetit të Air Asia, me numër fluturimi QZ8501. Gjetja e kutisë së zezë, pritet të çojë edhe në zbardhjen e shkakut të rrëzimit. Dyshohet se moti i keq ka qenë arsyeja kryesore që çoi në përplasjen e avionit. Në operacionin e kërkimit janë përfshirë 30 anije, gjashtë avionë dhe 14 helikopterë.
als_Latn